

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinski načelnik**

KLASA: 342-01/20-01/01

URBROJ: 2198/09-2-20-1

Starigrad Paklenica, 07. siječnja 2020. godine

 Na temelju članka 35. Zakona o lokalnoj i područnoj ( regionalnoj ) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 5. Uredbe o postupku davanja koncesijskog odobrenja na pomorskom dobru („Narodne novine“, broj: 36/04, 63/08, 133/13 i 63/14) i članka 46. Statuta Općine Starigrad ("Službeni glasnik Zadarske županije" broj: 3/18 i 8/18), Općinski načelnik Općine Starigrad dana 07. siječnja 2020. godine, d o n o s i

**GODIŠNJI PLAN UPRAVLJANJA**

**POMORSKIM DOBROM NA PODRUČJU**

**OPĆINE STARIGRAD ZA 2020. GODINU**

**I. UVODNE ODREDBE**

**Članak 1.**

Planom upravljanja pomorskim dobrom na području Općine Starigrad za 2020. godinu određuje se:

* Plan redovnog upravljanja pomorskim dobrom
* Sredstva za redovno upravljanje pomorskim dobrom
* Popis djelatnosti koje se mogu obavljati na pomorskom dobru
* Mikrolokacije za obavljanje tih djelatnosti

**II. PLAN REDOVNOG UPRAVLJANJA POMORSKIM DOBROM**

**Članak 2.**

Općina Starigrad upravlja pomorskim dobrom u skladu sa Zakonom o pomorskom dobru i morskim lukama („Narodne novine“, broj: 158/03, 100/04, 141/06, 38/09 i 123/11),Uredbom o postupku davanja koncesijskog odobrenja na pomorskom dobru („Narodne novine“, broj: 36/04, 63/08, 133/13 i 63/14) i ovim Planom na način da:

* zaštićuje i održava pomorsko dobro u općoj upotrebi,
* dodjeljuje koncesijska odobrenja za obavljanje djelatnosti na pomorskom dobru koje ne isključuju niti ograničavaju opću upotrebu pomorskog dobra, putem vijeća za davanje koncesijskih odobrenja Općine Starigrad.

**Članak 3.**

Nadzor nad korištenjem pomorskog dobra vrši komunalno redarstvo Općine Starigrad. Ukoliko isto utvrdi da se korištenje pomorskog dobra ne vrši na način propisan zakonom, odnosno da je u suprotnosti sa koncesijskim odobrenjem, izdanim od strane Vijeća za izdavanje koncesijskih odobrenja Općine Starigrad, komunalno redarstvo dužno je o tome obavijestiti nadležnu Lučku kapetaniju, druga nadležna tijela te vijeće za izdavanje koncesijskog odobrenja Općine Starigrad.

**III. SREDSTVA ZA REDOVNO UPRAVLJANJE**

**Članak 4.**

Za provedbu mjera redovnog upravljanja pomorskim dobrom u smislu točke II. ovog Plana koristiti će se sredstva u procijenjenom iznosu od 500.000,00 kuna.

Sredstva iz stavka 1. ovog članka osiguravaju se u proračunu Općine Starigrad iz slijedećih izvora:

* iz sredstava od naknade za izdana koncesijska odobrenja na pomorskom dobru na području Općine Starigrad,
* iz sredstava od naknada za izdane koncesije na pomorskom dobru na području Općine Starigrad koja pripadaju istoj.
* iz ostalih izvora

Sredstva prikupljena na način naveden u stavku 2. ovog članka koriste se sukladno njihovom pritjecanju za:

* izradu dokumentacije za sanaciju i uređenje pomorskog dobra,
* održavanje i izgradnju objekata i uređaja koji se nalaze na pomorskom dobru,
* utrošak vode i električne energije na pomorskom dobru,
* čišćenje i održavanje kupališta, plaža i njima pripadajućih zelenih površina,
* provođenje ispitivanja kakvoće mora na plažama te organizaciju i provedbu poslova koji se tiču sigurnosti kupača na plažama,
* naknade za rad i troškove članovima Vijeća za izdavanje koncesijskih odobrenja Općine Starigrad.

**IV. POPIS DJELATNOSTI**

**Članak 5.**

Na pomorskom dobru na području Općine Starigrad mogu se obavljati djelatnosti propisane Uredbom o postupku davanja koncesijskog odobrenja na pomorskom dobru iz tablice 2 Jedinstvenog popisa djelatnosti na pomorskom dobru, navedene u ovom planu.

**V. MIKROLOKACIJE**

**Članak 6.**

Vijeće za izdavanje koncesijskih odobrenja Općine Starigrad, u postupku rješavanja zahtjeva za davanje koncesijskih odobrenja, određuje mikrolokacije na morskoj obali za obavljanje onih djelatnosti na pomorskom dobru za koje je određivanje mikrolokacije propisano navedenom Uredbom. Mikrolokacije za obavljanje djelatnosti iz članka 5. ovog Plana te njihov broj mogu se određivati na slijedećim dijelovima pomorskog dobra:

|  |  |  |  |
| --- | --- | --- | --- |
| **DJELATNOST** | **SREDSTVO** | **MIKROLOKACIJA** | **ČEST. ZEM.** |
| **Iznajmljivanje sredstava** | **Brodica na motorni pogon** | Starigrad | 3837 k.o. Starigrad |
| Starigrad: Uprava NP Paklenica | 5124 k.o. Starigrad |
| Starigrad: Ulica Sv. Jurja | 4742, 4743 sve k.o. Starigrad |
| Seline | 5005, 3285 k.o. Seline |
| Tribanj Kruščica | 2218,2221,2038 sve k.o. Tribanj |
| Tribanj Šibuljina | 3223, 3226, sve k.o. Tribanj |
| **Jedrilica, brodica na vesla** | Starigrad | 3837 k.o. Starigrad  |
| Starigrad: Uprava NP Paklenica | 5124 k.o. Starigrad |
| Starigrad: Ulica Sv. Jurja | 4742 k.o. Starigrad |
| Starigrad: Mulo Marasovića - Kulina | 3836/1 k.o. Starigrad |
| Starigrad: Kulina | 3836/3 k.o. Starigrad |
| Seline: Jaz | 2115 k.o. Seline |
| Seline | 5005 k.o. Seline |
| Seline: Pisak | 4253/1 k.o. Seline |
| Tribanj Kruščica | 2218,2221, sve k.o. Tribanj |
| Tribanj Šibuljina | 3223, 3226, sve k.o. Tribanj |
| **Skuter** | Starigrad: Uprava NP Paklenica | 5124 k.o. Starigrad |
| Starigrad: Ulica Sv. Jurja | 4741,4742 k.o. Starigrad |
| Starigrad | 3837 k.o. Starigrad |
| Seline: Pisak | 4253/1 k.o. Seline |
| Tribanj Šibuljina | 3223, 3226 sve k.o. Tribanj |
| **Dječji skuter do 2 kw** | Starigrad:Uprava NP Paklenica | 5124 k.o. Starigrad |
| Starigrad: Ulica Sv. Jurja | 4741,4742 k.o. Starigrad |
| Starigrad | 3837 k.o. Starigrad |
| Seline: Pisak | 4253/1 k.o. Seline |
| Tribanj Šibuljina | 3223, 3226 sve k.o. Tribanj |
| **Sredstvo za vuču opremom (banana, tuba, gume, skije, padobran i sl.)** | Starigrad: Ulica S. Bušljete- Tikvene Dražice | 5091/1, 3837 sve k.o. Starigrad |
| Starigrad: Ulica Sv. Jurja  | 4741,4742 k.o. Starigrad |
| Starigrad: Kulina | 3836/3 k.o. Starigrad |
| Seline: Jaz | 2115 k.o. Seline |
| Seline: Pisak | 4253/1 k.o. Seline |
| **Daska za jedrenje, sandolina, pedalina i sl.** | Starigrad: Ulica S. Bušljete - Tikvene Dražice | 5091/1, 3837 sve k.o. Starigrad |
| Starigrad – Ulica Sv. Jurja- | 4741, 4742 k.o. Starigrad |
| Starigrad: Mulo Marasović-Kulina | 3836/1 k.o. Starigrad |
| Starigrad: Kulina -Plaža Jaz | 3836/3 k.o. Starigrad |
| Seline: Pisak | 4253/1 k.o. Seline |
| Tribanj – Šibuljina, Kamp Punta Šibuljina | 3226 k.o. Tribanj |
| **Pribor i oprema za ronjenje, kupanje i sl.** | Starigrad | 3837 k.o. Starigrad |
| Starigrad: Ulica Sv. Jurja, | 4741, 4742 k.o. Seline |
| Starigrad: Mulo Marasović-Kulina | 3836/1 k.o. Seline |
| Seline | 5005 k.o. Seline |
| Seline: Pisak | 4253/1 k.o. Seline |
| Tribanj – Šibuljina: Kamp Punta Šibuljina | 3226 k.o. Tribanj |
| **Ugostiteljstvo i trgovina** | **Kiosk, prikolice, montažni objekti do 12 m2 i sl.** | Starigrad: Trg S. Radića | 5091/10, 5091/11, 5120 sve k.o. Starigrad |
| Seline: Pisak | 4253/1 k.o. Seline |
| Tribanj: Uvala Duboka Krušćica | 2218 k.o. Tribanj |
| **Pripadajuća terasa objekta** | Starigrad – Bikarija, Trg S. Radića | 5119, 4736/3 k.o. Starigrad |
| Starigrad – Uprava NP Paklenica | 5092/4, 5124, 5125 i 5092/1 k.o. Starigrad |
| Tribanj: Uvala Duboka Krušćica | 2218 k.o. Tribanj |
| **Štand (info pult, rukotvorine, privremene tetovaže i sl.)** | Starigrad - Bikarija, Trg S. Radića | 5119, 5120 sve k.o. Starigrad |
| Starigrad – Ulica Sv. Jurja | 4742, 4741 k.o. Starigrad |
| **Štand i ambulantna prodaja (škrinja, aparati za sladoled, pop-corn, palačinke, spiralni krumpir i sl. )** | Starigrad, Bikarija, Trg S. Radića | 4736/3, 5119, 5120 k.o. Starigrad |
| Starigrad – Ulica Sv. Jurja | 4742, 4741 k.o. Starigrad |
| Starigrad | 3837 k.o. Starigrad |
| Starigrad: Od Hotela Alan – Kulina | 3836/1, 3836/3 sve k.o. Starigrad |
| Seline | 5005 k.o. Seline |
| Seline | 3285 k.o. Seline |
|  | **Pružanje usluge masaže** | Starigrad: Plaža Kulina – Jaz | 3836/3 k.o. Starigrad |
| **Komercijalno - rekreacijski** **sadržaji** | **Aqua park** | Starigrad: Plaža Kulina – Jaz | Ispred k.č. 3836/3 k.o. Starigrad |
| Starigrad: Ulica Sv. Jurja | Ispred k.č. 4742 k.o. Starigrad |
| Tribanj Šibuljina: Kamp Punta Šibulina | Ispred k.č. 3223 k.o. Tribanj |
|  | Starigrad: Nasip u ulici dr. F. Tuđmana | 5123 k.o. Starigrad |
| **Zabavni sadržaji** |
| Seline: Pisak | 4253/1 k.o. Seline |
| Tribanj – Šibuljina | 3223 k.o. Tribanj |
| Kamp Punta Šibuljina -  | 3226 k.o. Tribanj |
| **Suncobrani, ležaljke** | Starigrad: Od Riva – Tikvene Dražice | 5091/6, 3837, 5116 sve k.o. Starigrad |
|  | Starigrad: Ulica Sv. Jurja | 4741, 4742 k.o. Starigrad |
| Starigrad | 5124 k.o. Starigrad |
| Starigrad: Od Hotela Alan – Kulina | 3836/1, 3836/3 sve k.o. Starigrad |
| Seline: Pisak | 4253/1 k.o. Seline |
| Tribanj – Šibuljina | 3223 k.o. Tribanj |
| Kamp Punta Šibuljina | 3226 k.o. Tribanj |
| Tribanj Sv. M. Magdalena | 2038 k.o. Tribanj |
| **Kulturne, komercijalne, zabavne, športske priredbe** | Starigrad: Bikarija | 4736/1, 4736/3 k.o. Starigrad |

Točan raspored svake pojedine lokacije za obavljanje određene djelatnosti biti će određen grafičkim prikazom koji je sastavni dio izdanog koncesijskog odobrenja.

Broj izdanih koncesijskih odobrenja po određenoj lokaciji ovisan je prostornim uvjetima i mogućnostima lokacije.

Za pokretne objekte u vlasništvu Općine Starigrad, koji se nalaze na pomorskom dobru, Općina Starigrad provodi javni natječaj. Cijena utvrđena javnim natječajem se plaća dio kao naknada za koncesijsko odobrenje i to do visine iznosa propisanog Uredbom o postupku davanja koncesijskog odobrenja na pomorskom dobru za predmetnu djelatnost, a ostatak iznosa kao zakup poslovnog prostora.

**Članak 7.**

Ovaj Godišnji plan stupa na snagu ishođenjem potvrde nadležnog upravnog odjela u Zadarskoj županiji, nakon čega će se objaviti u „Službenom glasniku Zadarske županije“ te na internetskim stranicama Općine Starigrad.

 Općinski načelnik

 Krste Ramić, dipl. oec.